Afrikaans-matriekvraestel vol verrassings | Maroela Media
Afrikaans-matriekvraestel vol verrassings
Hoewel die begripstoets meer tyd gevat het as wat hulle verwag het, is matrikulante tevrede dat vanjaar se Afrikaans-vraestel (taal-afdeling) nie moeiliker was as wat hulle verwag het nie. 'n Taalkenner meen egter daar was wel 'n paar vrae wat sommige leerders sou laat kopkrap het.
Matrikulante het Woensdag die eerste van drie Afrikaans-vraestelle tydens die matriekeindeksamen geskryf.
"Daar was 'n paar vangplekke, maar ons onderwysers het ons baie goed voorberei en daar was niks wat ons nie kon beantwoord nie," het Wouter du Toit, 'n matrikulant aan 'n hoërskool in Centurion, aan Maroela Media gesê.
Veral die indeling van die woord "inisiatief" het van die leerders onkant betrap. "Dis eintlik so 'n eenvoudige vraag, 'n mens verwag dit nie in die eindeksamen nie, maar tog het dit my laat twyfel. Ek dink darem my antwoord was reg," sê Du Toit.
'n Ander matrikulant van dieselfde skool sê sy was verbaas oor al die insigvrae in die vraestel, maar meen die vraestel was nietemin billik en is positief dat sy 'n onderskeiding vir die vak sal kry.
Vir dié matrikulante is Afrikaans 'n kosbare taal en hulle meen dit is belangrik om die taal te behou en uit te bou. "Een van die woorde in die vraestel was 'liplek-lekker'. In watter ander taal kry jy sulke pragtige woorde?" het een matrikulant gesê.
Marié Gräbe, onderwysspesialis verbonde aan die Solidariteit Skoleondersteuningsentrum (SOS), stem saam leerders sou waarskynlik sukkel om al die vrae in die afdeling oor leesbegrip betyds te beantwoord. Sy sê ook terminologie soos "intelligensiekwosiënt", "emosionele kwosiënt" en "aanpasbaarheidskwosiënt", wat in dié afdeling gebruik is, mag dalk minder bekend wees vir sommige leerders en bydra tot leerders se ervaring dat dit moeilik was.
Wat die spotprent betref, sê Gräbe leerders sou die hoofteks en spotprent se twee tipes tekste baie fyn moes lees om die korrekte afleidings te maak.
Boere moet ligloop vir dié slenter
Magashule se oud-assistent nou ook verdagte in saak
Is Afrikaans dan nog 'n vak op skool? Die ANC kraak dit dan gedurig af as "die taal van die onderdrukker".
Jy moet ingeteken wees om te stem3-9Jy moet ingeteken wees om te stem
Matrikulante sien seker baie uit om klaar te maak, baie sterkte aan julle. Dan kan jul weer begin lewe, uit onder die departement se genadelose voete, verbrand sommer daai maskers ook.
Jy moet ingeteken wees om te stem5-8Jy moet ingeteken wees om te stem
Goeie vraestel, sien alles wat gevra is, is dit wat hulle moes leer. Goeie standaard. Geluk aan die opstellers
Waarom 'n vasvrawedstryd hou vir matrikulante? Afrikaners slaan 'n mens dikwels dronk. 'n Vraestel vir Afrikaans is nie 'n IK-toets nie of om te kyk hoe vinnig leerders kan skryf nie. En Afrikaans is reeds by die agterdeur uit wat die regering betref. Hoeveel van die leerders sal Afrikaans nagraads wil gaan studeer?